Tragiczny wypadek w Tarnowskich Gōrach
Tarnogórscy szandarzi społym ze prokuratorym klarujōm prziczyny tragicznego wypadku, co trefiōł sie wczorej na ulicy Wyszyńskigo w Tarnowskich Gōrach. Kerujōncy autym ôsobowym chop, przi wyjyżdżaniu z ulice bez piyrszego prawa, strzasnōł sie z nadjyżdżajōncym autym. Chociŏż reakcyjŏ ôd dinstōw mōndurowych i medycznych była wartkŏ, po pŏrudziesiynciu minutach ôd zdarzyniŏ 73-latek umar w lazarycie.
Dalszŏ tajla artykułu niżyj
Do zdarzyniŏ doszło we wtorek kole godz. 12:30 na ulicy Wyszyńskigo w Tarnowskich Gōrach. 73-letni kerujōncy ôsobowym audi 80, przi wyjyżdżaniu z ulice Litewskij na ulicã Wyszyńskigo, strzasnōł sie ze audi A4, co jechało w strōnã ulice Pyskowickij. Chociŏż reakcyjŏ ôd dinstōw mōndurowych i medycznych była wartkŏ, po pŏrudziesiynciu minutach ôd zdarzyniŏ 73-latek umar w lazarycie. Badanie alkōmatym wykŏzało, co 18-latek, co jechoł audi A4 we chwili zdarzyniŏ bōł trzyźwy. W miyjscu wypadku pracowali szandarzi jak tyż fojermany. Ôkoliczności zdarzyniŏ klarować bydzie miyjscowŏ prokuratura społym z tarnogōrskōm jednostkōm policyje.
Policyjŏ apeluje ô pozornõ i mōndrõ jazdã. Pamiyntejmy, iże lepij dojechać niyskorzij, ale bezpiycznie.
Fotografije: KPP Tarnowske Gōry
pol_Latn szl_Latn szl_Latn szl_Latn szl_Latn szl_Latn